Farg‘onada davlat xizmatlari markazlari tomonidan 320 mingdan ortiq davlat xizmatlari ko‘rsatildi

Farg‘ona viloyatida davlat xizmatlari markazlari tomonidan 9 oy davomida jismoniy va yuridik shaxslarga 320 mingdan ortiq davlat xizmatlari ko‘rsatildi. Bu haqda “Daryo” muxbiri Azizjon Ermatov xabar berdi.

Joriy yilda davlat xizmatlari 2017-yilda ko‘rsatilgan xizmatlar sonidan qariyb 20 barobarga ortgan. Ushbu xizmatlarning eng ko‘pi elektron raqamli imzo kaliti olish, bolalarni maktabgacha ta’lim muassasalariga joylashtirish, fuqaroni jamg‘arib boriladigan pensiya tizimiga hisobga qo‘yish masalalari bilan bog‘liq.
2018-yilning o‘tgan davri mobaynida mas’ul davlat organlariga jami 16 ta ma’muriy taklif, 20 ta taqdimnoma va 36 ta ogohnomalar kiritilgan hamda 10 nafar shaxsga nisbatan bevosita ma’muriy jarima qo‘llanilgan.